alibayram/wikipedia-40-langs huggingface dataset:
UK 1950

La 35-a Universala Kongreso de Esperanto okazis inter la 5-a kaj la 12-a de aŭgusto 1950, en Parizo, Francio, kun 2325 partoprenantoj.

La Alta Protektanto estis la parlamenta prezidanto Édouard Herriot, kaj la prezidanto de la LKK estis Georges Warnier. En la Solena Malfermo festparolis Ivo Lapenna, la Somera Universitato okazis sub la rektorado de Gaston Waringhien, kaj la Kabareta vespero estis estrata de Raymond Schwartz.

En la kongreso unuafoje okazis solena atribuo de premioj kadre de nova Belarta Konkurso de UEA: en la kategorio de poezio originala per la poemo La kanto de la ĝojo gajnis Vincenzo Musella antaŭ Reto Rosetti kaj John S. Dinwoodie, en la kategorio de poezio tradukita gajnis Reto Rossetti antaŭ Arthur Dawson Foote kaj Božidar Vančik.

Referencoj 

Esperanto-movado en Parizo
1950 en Francio
Esperanto-renkontiĝoj en Francio
UK 1951

La 36-a Universala Kongreso de Esperanto okazis de la 4-a ĝis la 11-a de aŭgusto 1951 en Munkeno, Germanio. Estis 2040 partoprenantoj. La kongresanoj akceptis dum ĝi la Munkenan Deklaracion.

Samtempe okazis la 23-a Kongreso de Internacia Katolika Unuiĝo Esperantista (IKUE).

Eventoj 
 La interkona vespero okazis en la Hofbräuhaus am Platzl. (> germane)
 Komuna diservo en la preĝejo Sankta Ludoviko, (kune kun la 23-a internacia kongreso de Katolikaj Esperantistoj); prediko: pastro Beckers, Belgio
 Mardo, la 7-an de aŭgusto, komuna ekskurso al la episkopa urbeto Freising, nordoirente de Munkeno; tie okazis katolika diservo kun prediko E-lingva per pastro L. Thalmaier.
 Ĵaŭdo, la 9-an de aŭgusto, ekskurso al la Lago de Starnberg; ("pluvis la tutan tagon." laŭ Léon Courtinat, Historio de Esperanto)

Somera Universitato 
Parolis Giorgio Canuto kaj Gaston Waringhien.

Esperanto en Munkeno
1951 en Germanio
Esperanto-renkontiĝoj en Germanio
UK 1952

La 37-a Universala Kongreso de Esperanto okazis de la 2-a ĝis la 9-a de aŭgusto de 1952 en Oslo, Norvegio, kun 1614 partoprenantoj.

Kiel Alta Protektanto oficis la kronprinco Olav. La prezidanto de la Loka Kongresa Komitato estis Carl Støp-Bowitz. La inaŭguron prezidis la urbestro de la urbo, kiu alparolis la kongresanojn en tre bona Esperanto.

Oslo
1952 en Norvegio
Esperanto-renkontiĝoj en Norvegio
UK 1953

La 38-a Universala Kongreso de Esperanto okazis en 1953, en Zagrebo, Jugoslavio, kun 1760 partoprenantoj. La solena malfermo okazis dimanĉe la 26-an de julio 1953, la solena fermo sabate la 1-an de aŭgusto 1953.

Kiel kongresejo servis Laborista Domo, kie sepdek gesamideanoj deĵoris en la Akceptejo. La kongresanoj alvenis jam sabate la 25-an de julio 1953. En la hotelo "Esplanade" okazis Interkona Vespero.

La solenan malfermon ĉeestis Alta Protektanto D-ro Vladimir Bakarič, Prezidanto de la Kroata Respubliko, la urbestro de Zagrebo s-ro Večeslav Holjevac kaj la reprezentanto de Unesko s-ro Pierre Lebar. La kongreson malfermis s-ro Ernfrid Malmgren, prezidanto de UEA.

Fontoj 
 Heroldo de Esperanto, 1182, 16.8.1953

Zagrebo
1953 en Eŭropo
Historio de Jugoslavio
Esperanto-renkontiĝoj en Jugoslavio
UK 1954

La 39-a Universala Kongreso de Esperanto okazis en 1954 en Harlemo, Nederlando. Estis 2353 partoprenantoj.

Malferman paroladon faris Willem Drees, nederlanda ĉefministro kaj honora membro de UEA.

Kadre de la kongreso interalie en la suda Kiel-kvartalo de la urbo inaŭguriĝis D-ro Zamenhofstrato, al kiu la urbestraro post la beneluksa Esperanto-kongreso de la antaŭa jaro decidis doni tiun nomon.

Bildaro

Eksteraj ligiloj 
 reta skanaĵo de la speciala numero (septembro 1954) pri la Universala Kongreso en Harlemo, de la bulteno Flandra Esperantisto (ok paĝoj, en Esperanto)

1954 en Nederlando
Esperanto-renkontiĝoj en Nederlando
UK 1955

La 40-a Universala Kongreso de Esperanto okazis en 1955 en Bolonjo, Italio. Estis 1687 partoprenantoj. Sekretario de la landa kongresa komitato (LKK) estis cetere Gian Carlo Fighiera, la posta konstanta kongresa sekretario (KKS) de UEA.

Teatraĵoj prezentitaj 
Por tiu okaze la verkisto Reto Rossetti verkis La Jubilea Eposo, nome longa kaj ambicia (31 paĝoj) poemo kiu prezentas la historion de lingvoj, de la lingva problemo kaj de Esperanto mem. Tiu eposo montras strukturon por scenigo akompane de intermezaj prezentadoj de diversaj ludoj kaj aferoj (muziko, kanto ktp). Ĝi estos poste kolektita en lia poemaro Pinta Krajono.

Bolonjo
1955 en Italio
Esperanto-renkontiĝoj en Italio
UK 1956

La 41-a Universala Kongreso de Esperanto okazis en 1956 en Kopenhago, Danio. Estis 2200 partoprenantoj.

Tiu ĉi UK alportis sufiĉe gravan ŝanĝon en la estraro. Forlasis ĝin interalie Ernfrid Malmgren, estrarano ekde 1934, prezidanto ekde 1947. Nun Ivo Lapenna estis la sola restinta estrarano de la kunfandiĝo en 1947. Iĝinte nova ĝenerala sekretario li ricevis pli da taskoj kaj ebloj ol antaŭe. Giorgio Canuto estis elektita je prezidanto.

Bildaro

Eventoj en Kopenhago
1956 en Danio
Esperanto-renkontiĝoj en Danio
UK 1957

La 42-a Universala Kongreso de Esperanto okazis en 1957 en Marsejlo, Francio, el la 3-a de aŭgusto ĝis la 10-a de aŭgusto. Estis 1468 partoprenantoj. La protektanto de la honora komitato estis s-ro René Coty, prezidanto de la Franca Respubliko. Honoré Bourdelon estis prezidanto de la L.K.K. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo.

Prelegoj
Grava (se ne la plej grava) parto de la programo estis la prelegoj. Du prelegoj temis pri la kongresa lando, nome Francujo. Honoré Bourdelon prelegis pri "Houmanille, Mistral, Aubanel, tri fondintoj de L'Félibrige" kaj Coletta Llech-Walter pri "La Ekzistencialismaj "herooj" en la verkaro de Sartre".

Ege ambicia estis la programo de la Internacia Somera Universitato, akompanata en la kongresa libro de resumo kaj indekso de la naŭ antaŭaj kongresoj, nome de la prelegintoj kaj la temoj. En Marsejlo prelegis Ivo Lapenna (La suvereneco kaj la federacia principo), Hugo Sirk (La uzo de radiokarbono por la determino de la ago de organikaĵoj), William Auld (Anglalingva poezio de la 20-a jarcento), Marjorie Boulton (Enkonduko en la internacian semantikon), C. Stop-Bowitz (La parenceco inter vertebruloj) kaj Giorgio Canuto (Tio, kio postrestas el la teorioj de Cesare Lombroso).

Programoj
Krom la programo de prelegoj kaj partikulare de la Internacia Somera Universitato, en la kongresa libro oni montris la programojn de la  13-a Internacia Junular-Kunveno (de TEJO) el la 27a de julio ĝis la 2a de aŭgusto ĉirkaŭ Avinjono, de la 27-a Internacia Kongreso de Blindaj Esperantistoj en Lyon el la 30a de julio ĝis la 2a de aŭgusto, de la 2-a Internacia Infana Kongreseto el la 3a de aŭgusto ĝis la 9a de aŭgusto en Marsejlo mem. 

Krom la prelegoserioj, okazis kunsidoj pri "Esperanto en la edukado" kaj "Esperanto en komerco kaj turismo" (lunde la 5-a), pri "La internacia lingvo en scienco kaj tekniko" (marde la 6-a), kaj la kunvenoj de tre diversaj fakaj asocioj.

Distra programo 
La teatra vespero okazis la vendredon la 9-an en kiu la Internacia Arta Teatro prezentis la pecon Pri la malutilo de la tabako de Anton Ĉeĥov en kiu rolis Srdjan Flego kiel antaŭaĵo de la prezento de la komedio "Georgo Dandin" de Moliére fare de la Esperantista Teatra Trupo de Barcelono zorge kaj lude de Francesc Vilà.

Ekskursoj okazis ĵaŭde la 8-an al Provenco, al la Mediteraneo, al montoj kaj al fabrikejo de Nestlé.

Notoj

57
Marsejlo
1957 en Francio
Esperanto-renkontiĝoj en Francio
UK 1958

La 43-a Universala Kongreso de Esperanto okazis de la 2-a ĝis la 9-a de aŭgusto 1958 en Majenco, Germanio. Estis 2021 partoprenantoj.

Somera Universitato 
Parolis la 3-an de aŭgusto, dimanĉo:
 Ivo Lapenna
 Edmond Privat
 Ivo Rotkvić
 Gaston Waringhien
 Giorgio Canuto
 William Edward Collinson
 Hugo Sirk

Eventoj 
Ĵaŭdo, la 7-an de aŭgusto, tri (proponitaj) ekskursoj
 sur la Rejno al Bacharach
 al Heidelberg
 al Frankfurto ĉe Majno (gvidis Esperanto-veterano Karl Barthel)

Teatraĵoj prezentitaj 
 Internacia Arta Teatro
 Reaperantoj de Henrik Ibsen. Rolis Srdjan Flego, Mladen Šerment, Mira Župan, Roswitha Linsthoten, Jana Ravŝelj-Flego, Jean-Louis Rousseau
 La Analfabeto de Branislav Nuŝiĉ

Bibliografio 
 Historio de Esperanto

Bildaro 

58
Esperanto-renkontiĝoj en Germanio
Majenco
1958 en Germanio
UK 1960

La 45-a Universala Kongreso de Esperanto okazis en 1960 en Bruselo, Belgio. Venis 1930 partoprenantoj.

Teatraĵoj prezentitaj 
 Internacia Arta Teatro
 Kurioza Okazaĵo de Carlo Goldoni
 La friponaĵoj de Skapeno de Molière. Aliĝis Roseline Julien, Eta Bartolazzi, Emil GLAD, Philippe Bonnard

Bildaro

Referencoj 

60
Bruselo
1960 en Belgio
Esperanto-renkontiĝoj en Belgio
UK 1961

La 46-a Universala Kongreso de Esperanto okazis en 1961 en Harrogate, Britio. Venis 1646 partoprenantoj.

Teatraĵoj prezentitaj 
 Internacia Arta Teatro
 Advokata Patleno (Ne nomita aŭtoro), esperantigita de Srdjan Flego
 La Homa Voĉo de Jean Cocteau. Rolis Jana Ravŝelj-Flego
 La Respektema Prostituitino de Jean-Paul Sartre

Bildaro 

61
1961 en Britio
Esperanto-renkontiĝoj en Britio
UK 1962

La 47-a Universala Kongreso de Esperanto okazis en 1962 en Kopenhago, Danio. Venis 1550 partoprenantoj.

Teatraĵoj prezentitaj 
 Internacia Arta Teatro
 Maneken-Parado de Marjorie Boulton.
 La Homa Voĉo de Jean Cocteau. Rolis Jana Ravŝelj-Flego
 La Respektema Prostituitino de Jean-Paul Sartre. Rolis i.a. Eta Bartolazzi, Jana Ravŝelj-Flego
 Onklo Maroje de Marin Drziĉ. Ĉefrolis Mladen Šerment

62
Eventoj en Kopenhago
1962 en Danio
Esperanto-renkontiĝoj en Danio
UK 1963

La 48-a Universala Kongreso de Esperanto okazis en 1963 en Sofio, Bulgario. Venis 3472 partoprenantoj. La Lokan Kongresan Komitaton prezidis Nikola Aleksiev.

Teatraĵoj prezentitaj 
Internacia Arta Teatro
 Pri la malutilo de la tabako de Anton Ĉeĥov. Rolis Srdjan Flego
 La Homa Voĉo de Jean Cocteau. Rolis Jana Ravŝelj-Flego
 Sen Eliro de Jean-Paul Sartre. Rolis i.a. Mira Župan, Srdjan Flego, Liljana Geiner.
 Hanibalo de Vanĉa Kljakoviĉ. Rolis Fahro Konjhodziĉ, Mato Ergoviĉ, Bozena Dermit.
 Malfacila Elekto (nenomita aŭtoro)
 Vilhelmo la Konkeranto de Vanĉa Kljakoviĉ. Rolis Stane Stareŝiniĉ, Silva Fulgosi.

Literaturo 
 Ziko van Dijk: Die neutrale Sprache. Eine politische Geschichte des Esperanto-Weltbundes. – Bydgoszcz: Skonpres, 2006. Paĝoj 307–309. (germane)

Eksteraj ligiloj 
 Internacia kongreso sen tradukistoj, el la lernolibro de Boris Kolker.

63
Sofio
1963 en Bulgario
Esperanto-renkontiĝoj en Bulgario
UK 1964

La 49-a Universala Kongreso de Esperanto okazis somere de la jaro 1964 en Hago, Nederlando. Ĝi havis 2512 aliĝintajn partoprenantojn.

Teatraĵoj prezentitaj 
 Internacia Arta Teatro
 La amo de Don Perlimplino, Federico García Lorca.
 Edziĝpropono de Anton Ĉeĥov. Gastrolis Belka Beleva kaj Anani ANEV el Bulgara Esperanto-Teatro (BET). Reĝisoris kaj ĉefrolis Srdjan Flego.
 Hanibalo de Vanĉa Kljakoviĉ. Rolis Fabijan Ŝavagoviĉ, Bozena Dermit, Mato Ergoviĉ,
 Sen eliro de Jean-Paul Sartre. Rolis i.a. Mira Župan, Srdjan Flego, Liljana Geiner.
 La leciono de Eugène Ionesco. Ĉefrolis Srdjan Flego, Jana Ravŝelj-Flego.
 La morto de Lia Ekselenco de Marijan Matkoviĉ Rolis de Srdjan Flego, Jana Ravŝelj-Flego, Mladen Šerment kaj Silva Fulgosi

64
Hago
1964 en Nederlando
Esperanto-renkontiĝoj en Nederlando
UK 1965

La 50-a Universala Kongreso de Esperanto okazis somere de la jaro 1965 en Tokio, Japanio. Ĝi havis 1710 aliĝintajn partoprenantojn.

Interesaĵoj
Honora prezidanto de UEA Harry Holmes estis  oponinto de kontraŭusona kampanjo de Mondpaca Esperantista Movado planita por UK en Tokio.

65
Tokio
1965 en Japanio
Esperanto-renkontiĝoj en Japanio
UK 1966

La 51-a Universala Kongreso de Esperanto okazis somere de la jaro 1966 en Budapeŝto, Hungario. Ĝi havis 3975 aliĝintajn partoprenantojn.

Teatraĵoj prezentitaj 
 Internacia Arta Teatro
 La Unua Paŝo de Ferenc Molnár; en Teatro Madách; reĝisoris Srdjan Flego. Rolis Mladen Šerment
 La Holanda Pupo de Julio Baghy kun muziko de Sárossy Mihály. Aktoris kaj reĝisoris Srdjan Flego. Rolis Zdenka Herŝak
 La morto de Lia Ekselenco de Marijan Matkoviĉ Rolis Srdjan Flego , Jana Ravŝelj-Flego, Mladen Šerment kaj Silva Fulgosi
 Pri la malutilo de la tabako de Anton Ĉeĥov; monodramo de Srdjan Flego
Homo kun la Floro en-buŝe de Luigi Pirandello. Ĉefolis Mladen Šerment
 Bulgara Esperanto-Teatro
 Dio Absolvu de Elin Pelin
 La Urso de Anton P. Ĉeĥov, kun aktoro Belka Beleva
 La Du Ŝtelistoj de Branislav Nuŝiĉ, Anani Anev
 Familiaj Problemoj de May Thalvest, Mihail Ĉobanov
 Kataki - Malamiko de Ŝimon Wincelberg, teatro Powszechny, Lódz (Pollando), kun aktoroj Czeslaw Przybyla kaj Lucjan Wiernik.
 Jadwiga Gibczynska
 Vojaĝo al Verdaj Ombroj de Finn Methling
 La Eta Princo de Antoine de Saint-Exupéry
 La Morto sur la Marbordo de Artemido de Roman Brandstaetter. Prezentis Karina Waskiewicz, aktorino de la Dram-Teatro el Bjalistoko.
 Ĉu Esti aŭ ne Esti de Marjorie Boulton. Prezentis hungara amatora trupo dum la Virina Konferenco.
 Budapeŝta Ekzameno de Sándor Szathmári. Prezentis hungara amatora trupo.

Prelegoj en Somera Universitato 
 Gaston Waringhien: La Budapeŝta Skolo

Vidu ankaŭ 
 Esperanto-teatraĵoj en Hungario#1966

66
Esperanto-renkontiĝoj en Hungario
Budapeŝto
1966 en Hungario
UK 1967

La 52-a Universala Kongreso de Esperanto okazis somere de la jaro 1967 en Roterdamo, Nederlando. Ĝi havis 1265 aliĝintajn partoprenantojn. Antaŭe la kongreso estis planita por Tel-Avivo, Israelo.

La translokiĝo el Israelo al Nederlando 
Jam de longe la judoj en Palestino/Israelo - unuafoje en 1944 - deziris inviti la esperantistojn al Universala Kongreso. En 1967 la revo ŝajnis plenumiĝi, sed la politika evoluo disbatis ĝin. Ĉar fariĝis verŝajne ke eksplodos milito inter Israelo kaj arabaj najbaroj, la Estraro de UEA en majo decidis: la kongreso okazu en Roterdamo, la urbo de la Centra Oficejo.

La 6-an de junio efektive komenciĝis la Sestaga Milito, kiu daŭris ses tagojn. Pro la mallongeco de la milito la Universala Kongreso fakte povus tamen okazi en Tel-Avivo, sed tio ne estis antaŭvidebla.

Josef Ŝemer, nun konata israela esperantisto, rememoras ke tiam li estis 17-jara kaj vizitadis la Esperanto-klubon en Tel-Avivo. Tie li renkontis la plej multajn LKK-anojn, kiel Isaj Dratwer, kvankam li mem ne kunorganizis. La klubkunvenoj okazis ĉiam dimanĉe, tial la Sestaga Milito, kiu komenciĝis lunde kaj finiĝis sabate, ne ĝenis la kunvenan tradicion. Kun siaspeca humuro Josef Ŝemer aldonas: "Eble la israela registaro planis la militon tiel, por ne interrompi la klubkunvenojn..."

Teatraĵoj prezentitaj 
 Internacia Arta Teatro
 Taso da kafo de Ivan Cankar. Rolis Srdjan Flego.
 La leciono de Eugène Ionesco. Ĉefrolis Srdjan Flego , Jana Ravŝelj-Flego.
 Batalo ĉe kaldrono de Branko Ĉopiĉ.
 Bona leciono de Arkadij Averĉenko. Kunludis du aktoroj el Studenta Esperanto-klubo en Zagrebo.
 La holanda pupo de Julio Baghy. Rolis Zdenka Herŝak.

67
Eventoj en Roterdamo
Esperanto-renkontiĝoj en Nederlando
1967 en Nederlando
UK 1968

La 53-a Universala Kongreso de Esperanto okazis de la 3-a ĝis la  en Madrido, la ĉefurbo de Hispanio. Ĝi havis 1769 partoprenantojn el 40 landoj.

Teatraĵoj prezentitaj 
Internacia Arta Teatro
La analfabeto de Branislav Nuŝiĉ. Rolis Jure Lipovac, Vlado Kovaĉiĉ, Mladen Šerment
Malfacila elekto (nenomita aŭtoro)
Bela indiferentulo de Jean Cocteau. Rolis Jana Ravŝelj-Flego.
Taso da kafo de Ivan Cankar. Rolis Srdjan Flego.
Homo kun la floro en-buŝe de Luigi Pirandello. Rolis Mladen Šerment
Maskerado de Miroslav Krleza. Rolis KOVAĈIĈEVIĈ, Jure Lipovac, Srdjan Flego.
Maneken-Parado de Marjorie Boulton.

La Alta Patrono 
La Alta Protektanto de la 53-a UK estis la diktatoro Francisco Franco.

En 2007 esperantistoj lanĉis retan peticion por nuligi tiun titolon (kiun ili nomis "honora prezidanteco", laŭ la Hispanlingva esprimo "presidente de honor" uzita en la tiama organo de Hispana Esperanto-Federacio). En la diskutlistoj oni povas vidi debaton inter la subtenantoj, kiuj substrekas la neceson distanciĝi de faŝismo, kaj la kontraŭuloj, kiuj taksas, ke la historion oni ne ŝanĝu, eĉ se ĝi estas kelkfoje hontinda.

Notoj 

68
Esperanto-movado en Madrido
1968 en Hispanio
Esperanto-renkontiĝoj en Hispanio
UK 1969

La 54-a Universala Kongreso de Esperanto okazis de la  ĝis la  en Helsinko, Finnlando, kun 1857 partoprenantoj el 38 landoj. La kongresa temo estis "La rolo kaj taskoj de la Esperanto-Organizaĵoj en la aktualaj lingva situacio en la mondo".

La Alta Protektanto de la kongreso estis Urho Kekkonen, Prezidanto de Finnlando. La lokan kongresan komitaton prezidis N. G. Narvala.

La kongreso okazis plejparte en la kongresejo Dipoli en la urboparto Otaniemi de la najbara urbo Espoo, en ejo de Finnlanda Teknika Universitato. Teatraj prezentoj okazis en la urba teatro de Helsinki.

Internacia Somera Universitato 
La rektoro de la Universitato estis emeritiĝinta profesoro pri meteologio Vilho Väisälä.

La programo:
 Ivo Lapenna: Internacia Juro kaj Mondpolitiko
 Erkki Kääriäinen: Pri la formo kaj grando de la terglobo
 Italo Chiussi: Esperanto kaj islamo
 Vilho Setälä: La finna lingvo kaj esperanto kiel ŝlosiloj al studo pri lingvoj
 Carl Støp-Bowitz: Birdetoj kiel ekstermantoj de insektoj
 Simeon Simeonov: Nuntempa scienca informado kaj dokumentado kun aparta konsidero de la lingvaj problemoj
 David L. Armand: Racia uzado kaj konservado de la naturfontoj de nia planedo
 Aurél Ponori Thewrewk: Dante kaj la natursciencoj
 E. A. Bokarev: Kazaj sistemoj en finno-ugraj kaj kaŭkazaj lingvoj

Teatraĵoj prezentitaj 
 Internacia Arta Teatro
 Vilhelmo la konkeranto de Vanĉa Kljakoviĉ. Rolis Ivan Rogulja, Silva Fulgosi.
 Aparta ĉambro de Calude SAN.
 Hotelo de Pepo Bandiĉ de Branko Ĉopiĉ. Gastrolis Belka Beleva kaj Anani ANEV el Bulgara Esperanto-Teatro (BET). Reĝisoris Srdjan Flego.
 La sonoriloj de Smiljan Rozman. Rolis Mladen Šerment

69
Esperanto-renkontiĝoj en Finnlando
Eventoj en Helsinko
1969 en Finnlando
UK 1970

La 55-a Universala Kongreso de Esperanto okazis de la 1-a ĝis la  en Vieno, Aŭstrio. Ĝi havis 1987 aliĝintajn partoprenantojn el 46 landoj. La kongresa temo estis "Esperanto kiel instrumento de internacia konceptado de la mondo".

La Alta Protektanto estis la esperantisto Franz Jonas, ŝtata prezidanto de Aŭstrio, kiu ankaŭ paroladis en la Solena Inaŭguro de la kongreso. Leopold Grimme estis prezidanto de la L.K.K. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo.

Prelegoj
Grava (se ne la plej grava) parto de la programo estis la prelegoj. Ege ambicia estis la programo de la Internacia Somera Universitato, kies rektoro estis Eugen Wuster. Nome prelegis Ernst Joseph  Görlich (Aŭstra literaturo kiel interligilo inter la popoloj), Ivo Lapenna (Atingoj kaj malsukcesoj de Unuiĝintaj Nacioj), J. C. Wells (Transforma-genera gramatiko), Lucien Laurat (Nacia kunvivado en la Aŭstra-Hungara ŝtato kaj ĝiaj paraleloj kun la nuntempa unuiĝo de Eŭropo), Jonas Dogys (Distribuo kaj dinamiko de bios-vitaminoj en superaj plantoj), M. E. Falla (Kiel komputilo komprenas?), István Szerdahelyi (Apliko de ekzaktaj metodoj en la didaktika kompar-lingvistiko), Hideo Shinoda (Ĉu viro aŭ virino estas denaske destinita?), Paul Neergaard (Universitato kun Esperanto kiel instrulingvo?) kaj Gaston Waringhien (Leksikografiaj kaj leksikologiaj problemoj).

Programoj
Krom la programo de prelegoj kaj partikulare de la Internacia Somera Universitato, en la kongresa libro oni montris la programojn de la  26-a Internacia Junulara Kongreso (de TEJO) el la 10a ĝis la 17a de aŭgusto en Graz, de la 11-a Internacia Infana Kongreseto el la 1a de aŭgusto ĝis la 8a de aŭgusto en Vieno mem kaj de la Oficiala Postkongreso en Linz. 

Krom la prelegoserioj, okazis filmoprezentoj, kunsidoj pri diversaj aferoj kaj la kunvenoj de tre diversaj fakaj asocioj.

Distra programo 
Okazis Aŭstra Vespero dimanĉe la 2-an de aŭgusto kun abunda prezento de muziko, kanto kaj danco. La teatraj vesperoj okazis la 3-an kaj 4-an de aŭgusto kun prezento de "Sybilla" de Pär Lagerkvist, sveda verko esperantigita de Ib Schleicher kaj fare de mebroj de pola Teatr. Al. Wegierski de Bialistoko kaj de "La virina regno" de St. L. Kostov, esperantigita de Kiril Drajev kaj fare de geaktoroj de la Bulgara Esperanto-Teatro. Krome, dum la Internacia Arta Vespero vendrede la 7-an inter aliaj montroj, Jadwiga Gibczynska ludis la monologon "Maria Sklodowska-Curie". 

Ekskursoj vizitis proksimajn lokojn, kiel Vieno mem, la kastelo Kreuzenstein, la lago Neusiedler, Wachau, montaro Rax, Semmering

Notoj

Esperanto-renkontiĝoj en 1970
Esperanto-movado en Vieno
1970 en Aŭstrio
Esperanto-renkontiĝoj en Aŭstrio
UK 1971

La 56-a Universala Kongreso de Esperanto okazis de la  ĝis la  en Londono, Britio, kun 2071 partoprenantoj el 40 landoj. La kongresa temo estis "La problemo de lingva komunikado en nuntempa mondo".

La Alta Protektanto estis Peter Studd, lord-urbestro de Londono, kaj prezidanto de la LKK estis John Wells.

En la kongreso la Komitato de UEA elektis la Estraron por la oficperiodo 1971–1974. La elektoj normale devintus okazi nur en 1972, sed ili estis plifruigitaj. Por la unua fojo en la historio de UEA por la prezidanteco kandidatis pli ol unu persono. Temas pri la prezidanto kaj vicprezidanto de la antaŭa oficperiodo, respektive Ivo Lapenna kaj E.L.M. Wensing. En sekreta baloto venkis la ĝistiama prezidanto Lapenna per 26 voĉoj kontraŭ 21 (kun 3 sindetenoj). Wensing tamen estis elektita por la Estraro kaj daŭrigis kiel vicprezidanto; li eksiĝis per letero la .

Esperanto-renkontiĝoj en 1971
Esperanto-movado en Londono
1971 en Britio
Esperanto-renkontiĝoj en Britio
UK 1972

La 57-a Universala Kongreso de Esperanto okazis de la  ĝis la  en Portlando, Usono, kun 923 partoprenantoj el 40 landoj. La kongresa temo estis "Monda turismo kaj lingva diverseco".

La Alta Protektanto estis Tom McCall, ŝtatestro de Oregono. Prezidanto de la LKK estis Jim Deer.

La organizantoj de la UK estis tre malkontentaj pro fakto ke neniu estrarano de UEA vizitis ĝin. Samtempe okazis seminario aranĝita de la prezidanto de la Sveda Esperanto-Federacio, Jan Strönne, en la sveda kongres- kaj sportejo Frostavallen en Skanio, kiun partoprenis pluraj estraranoj.

Buckminster Fuller, Mario Pei, senatanoj Mark Hatfield kaj Robert Packwood, kongresano Roman Pucinski, universitato-prezidento Paul E. Waldschmidt, Karlin Capper-Johnson de Lewis and Clark College, arkobiskopo Robert J. Dwyer, Stephen Zamenhof kaj la nobel-premiantoj Linus Pauling kaj Hannes Alfvén estis honoraj prezidantoj de la kongreso.

Fontoj

Esperanto-renkontiĝoj en 1972
Portlando
1972 en Usono
Esperanto-renkontiĝoj en Usono
UK 1973

La 58-a Universala Kongreso de Esperanto okazis de la  ĝis la  en Beogrado, Jugoslavio. Ĝi havis 1638 aliĝintajn partoprenantojn el 42 landoj. La kongresa temo estis "Lingva egalrajteco en teorio kaj praktiko".

La Alta Protektanto de la kongreso estis Josip Broz Tito, la prezidento de Jugoslavio. La Lokan Kongresan Komitaton prezidis M. V. Ŝaponjiĉ. Pro vizaj problemoj partoprenis kompare malmultaj esperantistoj el orienta Eŭropo, sed venis multaj usonanoj kaj japanoj.

En la Solena Inaŭguro partoprenis diplomatoj reprezentantaj 21 landojn kaj 2 internaciajn organizojn.

La unuan premion en la Oratora Konkurso gajnis Stefan MacGill.

En la kongreso Kultura Kooperativo de Esperantistoj estis akceptita de la Komitato kiel plia aliĝinta landa asocio de UEA en Brazilo.

Esperanto-renkontiĝoj en 1973
Esperanto-renkontiĝoj en Jugoslavio
Beogrado
Historio de Jugoslavio
1973 en Eŭropo
UK 1974

La 59-a Universala Kongreso de Esperanto okazis de la  ĝis la  en Hamburgo, Germanio. Ĝi havis 1650 partoprenantojn el 50 landoj. La kongresa temo estis "Naciismo kaj internacia kunlaboro en nuntempa mondo".

Historia fono 
Tiu ĉi Universala Kongreso estas grava precipe pro tio, ke la prezidanto de UEA Ivo Lapenna komence de la kongreso deklaris sian retiriĝon el ĉiuj funkcioj, kiujn li havis en la Esperanto-movado. Li havis kialojn supozi, ke li ne ricevos plimulton en la elektoj (jam tri jarojn antaŭe, en la 56-a UK, li ricevis nur 26 voĉojn, la alia kandidato 21). Poste Lapenna asertis ke "puĉo", helpata de komunistoj, forigis lin el la ofico. Laŭ la historiisto Ulrich Lins, Lapenna neniam povis pruvi tion. Cetere per sia demisio Lapenna ja mem forigis la eblecon de eventuala puĉo.

La Komitato de UEA elektis la novan Estraron por la oficperiodo 1974–1977, kun d-ro Humphrey Tonkin kiel nova prezidanto de la Asocio. Unu el la estraranoj estis d-ino Flóra Szabó-Felső, la unua virino en la Estraro de UEA.

La naftokrizo, ekinta en novembro de 1973, bremsis la vojaĝemon kaj certagrade negative influis la kvanton de la aliĝoj.

Bildaro 

Esperanto-renkontiĝoj en 1974
Esperanto en Hamburgo
1974 en Germanio
Esperanto-renkontiĝoj en Germanio
UK 1975

La 60-a Universala Kongreso de Esperanto okazis de la  ĝis la  en Kopenhago (Danio). Ĝi havis 1227 aliĝintojn. La kongresa temo estis "La socia pozicio de la virino" kaj ĝi estis ligita al la Internacia Jaro de la Virino, kiel Unuiĝintaj Nacioj deklaris 1975.

En la Belartaj Konkursoj partoprenis 39 aŭtoroj el 17 landoj per 88 verkoj. Venkis Stojan Ĝuĝev per sia verko La najlo de la hoĝo Nasr Eddin.

En Kopenhago okazis ankaŭ la 41-a UK (en 1956), la 47-a UK (1962) kaj la 96-a UK (2011).

Notoj 

Eventoj en Kopenhago
1975 en Danio
Esperanto-renkontiĝoj en Danio
UK 1976

La 61-a Universala Kongreso de Esperanto okazis de la  ĝis la  en Ateno, Grekio, kun 1266 partoprenantoj el 51 landoj.

La Alta Protektanto estis A. K. Tripanis, ministro pri kulturo kaj sciencoj, kaj la prezidanto de la LKK estis Georgios Miggas.

Esperanto-renkontiĝoj en 1976
Ateno
1976 en Grekio
Esperanto-renkontiĝoj en Grekio
UK 1977

La 62-a Universala Kongreso de Esperanto okazis somere de la jaro 1977 en Rejkjaviko, Islando. Ĝi havis 1199 aliĝintajn partoprenantojn. 

La Alta Protektanto estis Kristján Eldjárn, ŝtata prezidanto de Islando. Baldur Ragnarsson estis prezidanto de la L.K.K. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo. La kongresa temo estis "La rajto je komunikado".

Elstaraj vizitantoj
Vizitis la kongreson Amadou-Mahtar M'Bow, Ĝenerala Direktoro de UNESKO

Prelegoj
Grava (se ne la plej grava) parto de la programo estis la prelegoj. Ege ambicia estis la programo de la Internacia Somera Universitato, kies rektoro estis Árni Bödvarsson. Nome prelegis William Auld (La rolo de originala literaturo en la historio de Esperanto), Detlev Blanke (Konfronta komparo de planlingvo kaj etnolingvo), Árni Bödvarsson (Lingva akiroj de infanoj), Probal Daŝgupto (Stato kaj influo de la angla lingvo en Hinda Unio), Helmar Frank (Lernfacilecgrado de diversaj fremdlingvoj), Sinitiro Kawamura (Lingva problemo en kemia komunikado), E. James Liberman (La rajto, devo kaj hezito komuniki pri la sekso), Jonathan Pool (Ĉu komunikrajtoj povas esti egalaj?) kaj C. Stop-Bowitz (Komunikiĝo inter bestoj). Oni organizis sistemon por realigi kolokvojn por kelkaj el la prelegtemoj.

Programoj
Krom la programo de prelegoj kaj partikulare de la Internacia Somera Universitato, en la kongresa libro oni montris informon por interno de la UK pri Pedagogia Forumo, Seminario pri la Ĉe-metodo gvidata de Madeleine Haudebine, Tuj-kurso pri la islanda lingvo zorge de Árni Bödvarsson, kaj Progresiga kurso zorge de William Auld. 

Aparte de la UK, ties kongresa libro informas ankaŭ pri la 33-a Internacia Junulara Kongreso (de TEJO) el la 9a ĝis la 16a de aŭgusto en Poitiers, Francujo, kaj de la Oficiala Antaŭkongreso en Stirling, Skotlando, el la 26a ĝis la 29a de julio.

Krom la prelegoserioj, okazis filmoprezentoj, Internacia arta vespero, Islanda vespero, kunsidoj pri diversaj aferoj kaj la kunvenoj de tre diversaj fakaj asocioj.

Distraĵoj 
 Inuk, teatraĵo en Esperanto-versio prezentita de la Nacia Teatro de Islando, verkita de la etnologo Haradur Ólafsson, Esperantigita de Stefán Sigurdsson, Baldur Ragnarsson helpis la geaktorojn: Kristbjörg Kjeld, Helga E. Jónsdóttir, Þórhallur Sigurdsson, Ketil Larsen kaj Brynja Benediktsdóttir (1938-2008) kiu ankaŭ reĝisoris.
 La hipnoto teatraĵo de A. Cwojdziński, fare de Kalina Pieńkiewicz kaj Zbigniew Dobrzyński.
 La butikista korbo laŭ Hans Sachs, pupteatro zorge de Triksini (Hansjörg Kindler).

 Ekskursoj okazis al Rejkjaviko, Hveragerdi, Grindavík, Tningvellir, Rangárvellir kaj al aliaj lokoj de la insulo Islando. Okazis ankaŭ diversaj postkongresaj ekskursoj.

Notoj kaj referencoj 

Rejkjaviko
Esperanto-renkontiĝoj en 1977
1977 en Islando
Esperanto-renkontiĝoj en Islando
UK 1979

64-a UK 1979 estis la 1979-jara Universala Kongreso de Esperanto kiu okazis de la  ĝis la  en Lucerno, Svislando. Ĉeestis 1635 partoprenantoj el 49 landoj.

En la kongreso la Komitato de UEA aprobis la novan Statuton de UEA, kiu validas ĝis nun.

Personoj

Alta protektanto 
Hans Hürlimann, federacia prezidanto de Svislando

Honora komitato 
 Prezidanto: D-ro Hans-Rudolf Meyer, nacia konsilisto, eksurbestro de Lucerno
 Luigi Generali, prezidanto de la Nacia Konsilantaro
 Josi J. Meier, nacia konsilisto
 D-rino Emilie Lieberherr, membro de la Ŝtata Konsilantaro
 D-ro Walter Gut, registara konsilisto
 Felix Schnyder, ambasadoro, prezidanto de la svisa Unesko-komisiono
 Anton Hänggi, episkopo de Bazelo en Soloturno
 D-ro Werner Kämpfen, direktoro de la Svisa Nacia Turisma Oficejo
 Dipl. inĝ. W. Grob, Rektoro de la Svisa Federacia Instituto pri Teknologio Zuriko
 Helga Kohler, vicprezidanto de la Svisa Sindikata Unuiĝo

Kongresa prezidantaro 
 D-ro Humphrey R. Tonkin, prezidanto de UEA
 Prof. d-ro Carl STØP-BOWITZ, vicprezidanto de UEA
 Mag. William Auld, vicprezidanto de UEA
 D-ro Werner Bormann, ĝenerala sekretario de UEA
 Mag. Claude Piron, rektoro de ISU
 István MÓROCZ, prezidanto de SES
 Kurt GREUTERT, prezidanto de LKK

Loka Kongresa Komitato 
 Kurt Greutert (prezidanto)
 Peter Dietschi (vicprezidanto)
 Ernst Glättli (vicprezidanto)
 Erna Döring
 Heinrich Ringli
 Lilly Schaerer
 Johann Lutz
 Gertrud Weigelt
 Momĉilo-Moŝa Pavloviĉ
 François Mottet
 Martin Balsiger
 Hans Hunkeler
 Charles R. L. Power (KKS de UEA)

Kongresa temo 
La kongresa temo estis "La lingva aspekto de internacia organiziĝo". Pri la temo prelegis interalie d-ro Robert Muller, asista ĝenerala sekretario de Unesko, en la franca lingvo; la aŭskultantoj disponis skriban tradukon en Esperanton.

Teatro 
Bulgara Esperanto-Teatro prezentis la dramon "Amo" de Paul Géraldy.

Postkongreso 
Postkongreso okazis de la 5-a de aŭgusto ĝis 11-a de aŭgusto en Interlaken borde de la lago de Thun (Svislando).

Filatelio 
La Svisa ŝtato emisiis poŝtmarkon de 70 cendoj pri esperanto okaze de la kongreso .

Kantono Lucerno
Esperanto-renkontiĝoj en 1979
1979 en Svislando
Esperanto-renkontiĝoj en Svislando
UK 1980

La 65-a Universala Kongreso de Esperanto okazis de la 2-a ĝis la  en Stokholmo, Svedio. Ĝi havis 1807 aliĝintojn el 52 landoj.

En la antaŭkongresa tempo la organizantoj speciale elstarigis la temon diskriminacio. Kadre de la kongreso okazis dek prelegoj kaj tri seminarioj pri tiu temo: pri rasa/etna, kontraŭvirina kaj ekonomia diskriminacioj. Krome, estis traktitaj aparte diskriminacioj kontraŭ pliaĝuloj, surbaze de seksa orientiĝo kaj kontraŭ handikapuloj. Entute la kongrestemaj programeroj daŭris ĉirkaŭ 30 horojn. Laŭ Renato Corsetti, la tiama kunordiganto, la celo estis diri "al la mondo, ke Esperanto estas io socie uzebla kontraŭ diskriminacio".

En la kongresa inaŭguro partoprenis la prezidanto de la sveda parlamento Ingemund Bengtsson, kiu estis esperantisto. Li diris en sia parolado: "En ĉi tiu kongreso ĉiuj delegitoj povas kompreni unu la alian sen interpretistoj. Ĉiuj parolas la saman lingvon. Neniu estas diskriminaciata en tiu rilato".

En 1984 UEA eldonis la prelegaron "Diskriminacio", kiu baziĝas sur la materialo prezentita en la kongreso.

La Komitato de UEA en Stokholmo elektis la Estraron por la oficperiodo 1980–1983 kun Grégoire Maertens kiel prezidanto. Apud la kongresa rezolucio, kiu rilatas al la lingva diskriminacio la Komitato akceptis ankaŭ kvar apartajn rezoluciojn: pri la lingva problemo en la internaciaj organizaĵoj, pri la kontraŭvirina diskriminacio, pri la lingva problemo en sporto kaj pri la propono pri Esperanto en la Monda Konferenco de Turismo.

Ĉina Esperanto-Ligo estis akceptita kiel la 43-a aliĝinta landa asocio de UEA.

En la 65-a UK por la unua fojo okazis aŭkcio. Gvidis ĝin Tomas Jansson. Estis vendita cento da objektoj kontraŭ 4 mil svedaj kronoj. La neta profito de 3 475 kronoj profitigis la Fondaĵon Azio-Afriko.

Literaturo 
Diskriminacio, red. R. Corsetti, Rotterdam: Universala Esperanto-Asocio, 1984

Bibliografio 
Stokholmo tamen estis alia. "Esperanto" 1980, n-ro 9, p. 141

Esperanto-movado en Stokholmo
Esperanto-renkontiĝoj en Svedio
Esperanto-renkontiĝoj en 1980
UK
UK 1981

La 66-a Universala Kongreso de Esperanto okazis de la  ĝis la  en Braziljo, Brazilo. Ĝi havis 1749 partoprenantojn el 49 landoj.

Tiu ĉi kongreso estis la unua en la suda globoduono, en evoluanta lando kaj la ĝis tiam plej granda ekster Eŭropo. Aliĝis 932 brazilaj kaj 113 argentinaj esperantistoj, 43 kongresamoj venis el aliaj sudamerikaj landoj. La 504 aliĝintaj eŭropanoj do estis malplimulto.

La gastiganta lando subtenis la kongreson per senpaga ejo, centoj da senpagaj litoj kaj senkosta produktado de kongresaj materialoj.

Je la komenco de la kongreso tri paraŝutistoj alteriĝis antaŭ la konstruaĵo de la Federacia Parlamento kaj transdonis Esperanto-flagon al Grégoire Maertens, la tiama prezidanto de UEA. La sekvan solenan inaŭguron en la Ĉambro de Deputitoj prezidis la vic-prezidanto de Brazilo.

Esperanto-renkontiĝoj en Brazilo
Esperanto-renkontiĝoj en 1981
Braziljo
1981 en Brazilo
UK 1982

La 67-a Universala Kongreso de Esperanto okazis de la 24-a ĝis la  en Antverpeno, Belgio. Ĝi havis 1899 partoprenantojn el 50 landoj. La kvaran fojon post 1911 (Antverpeno), 1928 (Antverpeno) kaj 1960 (Bruselo) la kongreso gastis en Belgio.

La Alta Protektanto de la 67-a UK estis Lia Reĝa Moŝto Baldueno, reĝo de la belgoj. Ankaŭ la antaŭaj du UK-oj en Antverpeno ĝuis la reĝan protektadon. Prezidanto de la LKK estis Fernand Piot. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo. 

La kongresa temo estis "Generaciaj aspektoj de la Esperanto-movado". La UK okazis samtempe kun la Monda Asembleo pri Maljuniĝo, kunvokita de Unuiĝintaj Nacioj (en Vieno).

La Belga Poŝta Servo eldonis specialan poŝtmarkon kun la bildo de la Babelturo.

Prelegoj
Grava (se ne la plej grava) parto de la programo estis la prelegoj. Ege ambicia estis la programo de la Internacia Kongresa Universitato, kies rektoro estis Bruce Arne Sherwood. Dua serio de prelegoj okazis kadre de la Internacia Konferenco pri Esperantologio, organizita de Detlev Blanke.

Programoj

Krom la programo de prelegoj kaj partikulare de la Internacia Kongresa Universitato, okazis en la interno de la UK kunsidoj de UEA, de la Centro de Esploro kaj Dokumentado pri la Monda Lingvo-Problemo, pri Virina agado, Asembleo de Fakaj Asocioj, Pedagogia Forumo, Institucio Hodler, Akademio de Esperanto, Eŭropa Esperanto-Unio, Seminario pri la Ĉe-metodo, kursoj pri Esperanto kaj pri la nederlanda, Tago de la Lernejo kaj ekster la kongreso okazis ankaŭ tute rilate la 38-a Internacia Junulara Kongreso (de TEJO) de la 31-a de julio ĝis la 7-a de aŭgusto en Loveno, Belgio, la 50a Internacia Kongreso de Blindaj Esperantistoj en Breda, Nederlando, la 19-a Internacia Infana Kongreseto de la 24-a ĝis la  en Antverpeno mem.

Krom la prelegoserioj, okazis filmoprezentoj, Internacia arta vespero, Belga vespero, kunsidoj pri diversaj aferoj kaj la kunvenoj de tre diversaj fakaj asocioj.

Distraĵoj
Ekskursoj okazis al Antverpeno mem, Lieĝo kaj Ardenoj, Lieĝo kaj Namuro, Tournai kaj Charleroi, Bokrijk, al altmarĉejo, Bruĝo, Naturrezervejo Westhoek, Bruselo, Aalst kaj Gento, Dendermonde, Turnhout, Lier, Naturrezervejo Het Broek, Arbaro de Halle, Loveno, ŝipekskurso ktp. Okazis ankaŭ sestaga postkongresa ekskurso tra Bruselo al Reims, Troyes, Colombey-les-deux-Eglises, Chaumont, Dijon, Beaune, Vezelay, Auxerre kaj Parizo.

Bildaro

Referencoj

Esperanto-renkontiĝoj en 1982
Antverpeno
1982 en Belgio
Esperanto-renkontiĝoj en Belgio
UK 1984

La 69-a Universala Kongreso de Esperanto (UK) okazis de la 21-a ĝis la  en Vankuvero, Kanado. Ĝin vizitis 802 partoprenantoj el 46 landoj.

La kongresa temo estis "Lingvaj minoritatoj: ĉu nur nacia fenomeno?". En la Solena Inaŭguro partoprenis kaj gastparoladon faris d-ro Maxwell Yalden, Ministro-Komisiito pri Oficialaj Lingvoj en Kanado.

Vankuvero
Esperanto-renkontiĝoj en 1984
1984 en Kanado
Esperanto-renkontiĝoj en Kanado
UK 1985

La 70-a Universala Kongreso de Esperanto okazis de la 3-a ĝis la 10-a de aŭgusto 1985 en Aŭgsburgo, Germanio. Ĝin vizitis 2311 partoprenantoj el 50 landoj. La Lokan Kongresan Komitaton prezidis Hermann Schmid, tiutempe kaj sume por pluraj jardekoj prezidanto kaj de la loka Esperanto-klubo kaj de la federacilanda Bavara Esperanto-Ligo.

La kongresa temo "Antikvo kaj moderno: Kion ŝanĝi, kion konservi?" estis traktita kadre de tri sesioj gvidataj de William Auld, kun partopreno de 100 ĝis 200 kongresanoj.

La kongreso krome estis integra parto de la ĉiujare en la urbo okazanta Aŭgsburga Alta Pacofesto, kaj pro tio loke aparte pozitive percepteblis.

Flanke menciindas ke la kongresa bulteno, aperanta ĉiutage dum la evento, titoliĝis "La Strobilo", laŭ la tradicia simbolo de la urbo, videbla en ties blazono.

Esperanto-renkontiĝoj en Germanio
Aŭgsburgo
Esperanto-renkontiĝoj en 1985
1985 en Germanio
UK 1986

La 71-a Universala Kongreso de Esperanto okazis de la  ĝis la  en Pekino, Ĉinio. Ĝi havis 2482 partoprenantojn el 54 landoj. Unuafoje la kongreso gastis en Popola Respubliko Ĉinio: La decido respegulis la fortan Esperanto-movadon en la lando ekde la 1970-aj jaroj, kvankam la ŝtata politiko de tre limigita informfluo por la civitanoj ne estis senproblema fono por tutmonda Esperanto-kongreso.

La kongresa temo "Interkompreniĝo, paco, evoluo" kontribuis al la Internacia Jaro de Paco deklarita de Unuiĝintaj Nacioj.

La 71-a Universala Kongreso estis la plej granda ekstereŭropa UK kaj la plej granda ĝis tiam okazinta internacia kongreso en Ĉinio.

Esperanto-renkontiĝoj en 1986
Pekino
1986 en Ĉinio
Esperanto-renkontiĝoj en Ĉinio
UK 1988

La 73-a Universala Kongreso de Esperanto okazis de la 23-a ĝis la 30-a de julio 1988 en Roterdamo, Nederlando. Estis 2321 partoprenantoj el 63 landoj. La LKK-on prezidis Ans Bakker-ten Hagen.

Esperanto-renkontiĝoj en Nederlando
Esperanto-renkontiĝoj en 1988
Eventoj en Roterdamo
1988 en Nederlando
UK 1989

La 74-a Universala Kongreso de Esperanto okazis de la  ĝis la  en la marborda feria urbo Brajtono de Britio. Ĝi havis 2280 partoprenantojn el 55 landoj.

Kadre de ĝi al Universala Esperanto-Asocio aliĝis la Landaj Asocioj Sovetrespublikara Esperantista Unio, Litova Esperanto-Asocio kaj Latvia Esperanto-Asocio. Inter la kulturaj eventoj menciindas prezento de la teatraĵo Kato sur varmega ladotegmento de Tennessee Williams fare de la aktora grupo Kia Koincido - pri ĝi ekzemple detale raportis la renoma brita gazeto The Guardian.

La Alta Protektanto estis Harold Wilson, tiama ĉefministro de Britujo. John C. Wells estis prezidanto de la L.K.K. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo. 

La kongresa temo estis "Lingvo kaj egaleco en internacia komunikado" zorge de John Wells.

Prelegoj
Grava (se ne la plej grava) parto de la programo estis la prelegoj. Speciala programero estis debato pri Esperanto kaj la angla lingvo (La internacia lingvo-problemo:ĉu solvota per Esperanto, aŭ per la angla?). Defendis Esperanton John Wells kaj la anglan John Honey.

Ege ambicia estis la programo de la Internacia Kongresa Universitato, kies rektoro estis Richard H. Osborne. Nome prelegis Ingo Hofmann (Transe de la atom-epoko), Erich-Dieter Krause (Ĉu Esperanto devas pliriĉigi sian vorttrezoron?), Marjorie Boulton (Iris Murdoch), Bengt-Arne Wickström (Merkato aŭ pleno: kiel organizi la ekonomion?), Janko Ŝtruc (Fortiĝanta rolo de merkato en jugoslavia ekonomio), Petr Chrdle (Problemaro de aŭtomatigo de la ranĝodeklivoj: teorioj kaj praktikaj vidpunktoj), Lev Medvedev (Ekologia kaj geokemia signifo de plantara sorbo kaj elimino de substancoj), Arpád Mäthé (Pri la centjara Esperanto-gazetaro) kaj Povilas Jegorovas (Litova Esperanto-movado: historia skizo, nuna stato, perspektivoj).

Dua serio de prelegoj okazis kadre de la Esperantologia Konferenco. En ĝi prelegis Marjorie Boulton, A. S. Melnikov kaj Erich-Dieter Krause.

Programoj
Krom la programo de prelegoj kaj partikulare de la Internacia Kongresa Universitato, en la kongresa libro oni montris informon por interno de la UK pri Tago de la Lernejo (kunordigita de Stefan MacGill), Asembleo de Fakaj Asocioj, Pedagogia Forumo, pri la 25-a Internacia Infana Kongreseto de la  ĝis la  en Brajtono mem kaj pri la Interreligia Kunveno Esperantista (IRKE).

Krom la prelegoserioj, okazis filmoprezentoj, Internacia arta vespero, Nacia vespero, kunsidoj pri diversaj aferoj, kurso de angla (zorge de Alison Williams) kaj de la kimra (zorge de John Wells), prelegoj pri Britujo kaj la kunvenoj de tre diversaj fakaj asocioj.

Distraĵoj
 La mantelo en traduko kaj reĝisorado de Norman Lock.
 Kiel amas la aliuloj de Alan Ayckbourn en traduko de William Auld.
 Kato sur varmega ladotegmento de Tennessee Williams fare de la aktora grupo Kia Koincido - pri ĝi ekzemple detale raportis la renoma brita gazeto The Guardian.

Notoj

Eksteraj ligiloj
 Kompleta teksto de "Der Esperantist - Numero 158, Junio (1989)" Tre kompleta informo pri la kongreso el diversaj informantoj

Esperanto-renkontiĝoj en 1989
1989 en Britio
Esperanto-renkontiĝoj en Britio
UK 1990

La 75-a Universala Kongreso de Esperanto okazis de la 14-a ĝis la  en Havano, Kubo. Estis 1617 partoprenantoj el 54 landoj.

Prezidanto Fidel Castro ĉeestis la Solenan Inaŭguron kaj poste dum akcepto de la esperantistoj diris: "Mi konsideras min soldato de Esperanto".

Okazis la IJK 1990 en la sama lando.

Prelegoj

Internacia Kongresa Universitato

17-a de julio 
Werner Bormann: Mondkomerco kaj Lingvo (presita aŭtora eldono Hamburg 1993)

Teatraĵoj prezentitaj 
Amo per Proverboj, aktoris Saša Pilipović kaj Vida Jerman

Loka Kongresa Komitato 
 Jesús Castillo Jiménez
 Julián Hernández Angulo
 Alberto Fernández-Calienes Barrios
 Maritza Gutiérrez González
 Roberto Guthrie
 Marta Alonso Gutiérrez
 Alberto Rodríguez Pineda
 Martín Castro López
 Niurka Alonso Santos
 Humberto Casanova
 Miguel A. Peñate Rivero
 Orlando Raola
 Francisco Jesús Briel de Cañas
 Gustavo Morales
 Isabel María Viera
 Noel de la Noval Camargo

Esperanto-renkontiĝoj en 1990
Esperanto-renkontiĝoj en Kubo
Havano
1990 en Kubo
UK 1991

La 76-a Universala Kongreso de Esperanto okazis de la  ĝis la  en Bergeno, Norvegio. Ĝi havis 2295 partoprenantojn el 55 landoj. La kongresa temo estis "Nordio — ĉu modelo?".

El la kultura programo de la kongreso elstaris profesinivela prezento de la dramo de Henrik Ibsen Pupohejmo fare de la teatra grupo Kia koincido. Esperanto-kulturpremio 1991 de FAME-fondaĵo kaj de la germana urbo Aalen estis aljuĝita al Ito Kanzi el Japanio pro la preparo kaj eldono de la kompleta verkaro de Ludoviko Lazaro Zamenhof. 

En la tradicia aŭkcio ankaŭ du leteroj de Zamenhof transiris al nova proprietulo. Sume la aŭkcio enspezigis la sumon de 21 mil 890 norvegaj kronoj. En kunveno, kiun ĉeestis multaj fortaj ludantoj el Ĉinio kaj Japanio eblis goludi. La Infana Kongreseto arigis 36 infanojn el 17 landoj. Inter ili estis denaskaj Esperanto-parolantoj.

Specialan atenton de la ĝenerala publiko kaj vastan resonon en gazetaro kaj televido altiris la afero de la tiel nomata "soveta spionŝipo". Temis pri la scienca esplorŝipo "Akademik Ioffe" per kiu el Litovio alvojaĝis - organizite de Povilas Jegorovas - 72 esperantistoj. La norvegaj aŭtoritatoj ne permesis enveturon en la havenon, timante spionadon per la sciencaj instalaĵoj de la ŝipo. Post du tagoj la ŝipon forlasis ses homoj en boato de ĵurnalistoj. La trian tagon ĉiuj vojaĝantoj ricevis permeson veni al la urbo. Ĉar ili ne povis loĝi kaj manĝi en la ŝipo, oni senpage loĝigis ilin en hoteloj. Dum la ferma ceremonio oni komentis, ke malgraŭ ĉiuj malagrablaĵoj la bruo ĉirkaŭ tiu ŝipo kun esperantistoj "multe pli bone varbis pri la kongreso ol UEA povus organizi kaj pagi". Estis historia ironio, ke nur du semajnojn post la nervozo pri tiu ĉi supozita soveta danĝero komencis la diseriĝo de Sovetunio.

91
Esperanto-renkontiĝoj en 1991
Bergen
1991 en Norvegio
Esperanto-renkontiĝoj en Norvegio
UK 1992

La 77-a Universala Kongreso (UK) de Esperanto okazis ekde la 25-a de julio ĝis la 1-a de aŭgusto 1992 en Vieno, la ĉefurbo de Aŭstrio. Antaŭe UEA intencis organizi tiujare la UK-n en Prago, sed pro neklaraj ekonomiaj kondiĉoj kaj la profundaj ekonomiaj ŝanĝoj tiam okazantaj en Ĉeĥoslovakio oni lastmomente decidis okazigi ĝin en Vieno, dum en Prago en 1992 okazis nur oficiala antaŭkongreso kiu markis la 500-jaran naskiĝdatrevenon de Komenio kaj nur en 1996 tie okazis la 81-a UK). Aliĝis 3033 personoj. Alta protektanto estis d-ro Heinz Fischer, tiama prezidanto de la aŭstria parlamento.

El la mesaĝo de Heinz Fischer al la kongresanoj 
"Mi ĉiam tre admiris la ideon de la popolliga lingvo Esperanto, jam eksciinte pri ĝi kiel infano, ĉar mia patro kaj mia patrino estis entuziasmaj esperantistoj. Rimarkinda pri Esperanto estas ne nur la genia lingvokreaĵo kaj la lingvistika atingo, sed ankaŭ la humanisma kaj popolinterliga ideo de la lingvo, ĉar ĝi baziĝas sur la prava supozo, ke homoj emaj paroli unu kun la alia, ankaŭ kapablas solvi problemojn pli bone. Tial do komuna komunikilo enhavanta elementojn de gravaj kulturlingvoj signifas grandiozan progreson, kaj nun kiel antaŭe estas dezirinde, ke tiu ideo venku, ke ĝi gajnu novajn adeptojn kaj ne nur memoriĝu kuntekste de historio de la laborista movado sed estu konsiderata kiel koncepto por la 21-a jarcento. Tiusence mi deziras al la 77-a Universala Kongreso de Esperanto en Vieno bonan kaj sukcesriĉan realiĝon ..."

Honora komitato 
 D-ro Alois MOCK, federacia ministro pri eksteraj aferoj
 D-ro Erhard BUSEK, federacia ministro pri scienco kaj esplorado
 D-ro Rudolf SCHOLTEN, federacia ministro pri instruado kaj arto
 D-ro Helmut ZILK, urbestro kaj landestro de la federacia ĉefurbo Vieno
 D-rino Magda STREBL, ĝenerala direktorino de la Aŭstria Nacia Biblioteko
 Prof. d-ro Alfred EBENBAUER, rektoro de la Universitato de Vieno
 Prof. d-ro Paul LENDVAI, estro de Radio Aŭstria Internacia

Referencoj 

92
Esperanto-renkontiĝoj en 1992
Esperanto-movado en Vieno
1992 en Aŭstrio
Esperanto-renkontiĝoj en Aŭstrio
UK 1993

La 78-a Universala Kongreso de Esperanto  okazis de la 24-a ĝis 31-a de julio 1993 en Valencio, Hispanio. Ĝi havis 1 863 partoprenantojn.

Kongresa simbolo 
La kongresa simbolo, bildigita dekstre, kombinis la verdan Esperanto-stelon kun oranĝo, tiel ke la steleroj ankaŭ povus esti apudfruktaj verdaj folioj: ja la regiono Valencilando aparte konatas pro kultivo de organĝoj. Iom similan kombinon cetere ankaŭ jam uzis la simbolo de la IJK 1986 (bildigon vidu en ties artikolo) en Israelo. Krome la simbolo de la Valencia UK aludis al la ondoj de la proksima Mediteranea Maro.

93
Esperanto-renkontiĝoj en 1993
Valencio
1993 en Hispanio
Esperanto-renkontiĝoj en Hispanio
UK 1994

La 79-a Universala Kongreso de Esperanto okazis somere de la jaro 1994 en Seulo, Sud-Koreio. Ĝi havis 1776 aliĝintajn partoprenantojn.

94
Esperanto-renkontiĝoj en 1994
Seulo
1994 en Sud-Koreio
Esperanto-renkontiĝoj en Sud-Koreio
UK 1995

La 80-a Universala Kongreso de Esperanto okazis somere de la jaro 1995 en Tampereo, Finnlando. Ĝi havis 2443 aliĝintajn partoprenantojn.

95
Esperanto-renkontiĝoj en 1995
1995 en Finnlando
Esperanto-renkontiĝoj en Finnlando
Kathleen Hall

Kathleen Mary HALL (naskiĝis la 28-an de januaro 1924) estas brita esperantistino, kaj honora membro de UEA (2002).

Ŝi instruis la francajn lingvon kaj kulturon en britaj universitatoj, verkis fakajn librojn kaj tradukis verkojn de Kipling al Esperanto.
Lojala kaj laborpreta ano de la E-grupo de Oksfordo, dum jaroj ŝi instruis en la kursoj de Barlaston, Britio. Dum jardekoj ŝi helpis transdoni E-on al Afriko, kaj, inter ĉiuj aliaj servoj, redaktis la bultenon La Afrika Reto por afrikaj verkemuloj. Ŝi estas ekzemplo de esperantista laboremo kaj modesteco, daŭre helpas pri ĉiuj esperantistaj aferoj, servas ĉe propagandaj budoj kaj gastigas esperantistojn.

Britaj esperantistoj
Honoraj membroj de UEA